|  |
| --- |
| Корпоративни комуникации |
| А1 България |
| 0882 201 214 |
| http://www.а1.bg |
| http://www.facebook.com/A1Bulgaria |

София,

12.02.2024 г.

**A1 представя „Смартеница" - първата мартеница за смарт часовник**

*„Смартеница“ е модерен прочит на една от най-българските традиции по случай 1 март – мартениците*

А1 стартира кампанията „[Смартеница](https://www.a1.bg/smartenitsa)“, която съчетава българската традиция с модерните технологии в стилен и функционален аксесоар за смарт часовници. Специално разработената визия на каишките в бяло и червено е вдъхновена от емблематичния дизайн на мартеницата.

„Днес технологиите определят ежедневието, но ние в А1 ценим традициите и им вдъхваме нов живот. Кампанията „Смартеница“ е пример за нашия ангажимент да свързваме значимото за хората с новите технологии. Като вплитаме традицията за носене на мартеница с иновативното в дизайна на смарт аксесоари, ние предоставяме на хората модерен и практичен начин да спазват българския обичай.“, сподели Александър Колев, мениджър "Продуктово портфолио и аксесоари" в А1 България.

В промоционалния период на кампанията от 12 февруари до 12 март 2024 г. всеки потребител може да си закупи смарт часовник от селекцията и да получи специална каишка Смартеница. Във фокуса на промо офертата са емблематичните модели с усъвършенствани функционалности от сериите Huawei GT 4 и GT 3, както и модели от серията Samsung Galaxy Watch 6 и други налични модели от портфолиото на оператора. Клиентите ще имат възможност да си закупят отделно и само каишка Смартеница на цена от 14.99 лв.

За свободна продажба са на разположение пет вида персонализирани каишки, пригодени за основните модели умни часовници на пазара, като тези за Samsung и Huawei са с размери 18 мм, 20 мм и 22 мм, а другите два са за Apple 38/40/41 и 44/45/49.

Изключителният аксесоар и промо офертите със смарт часовник могат да бъдат закупени както онлайн от сайта, така и в магазините на А1 до изчерпване на наличностите. За повече информация относно разнообразната гама от смарт устройства и каишки „Смартеница“, представени в кампанията, посетете [А1.bg](https://www.a1.bg/smartenitsa).

**А1**, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.

**A1 Group** е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.